Zdurena prava uzlina na krku
Dobrý večer, už pár dni mam suchý drazdivy kašeľ. V pondelok som bola u doktorky a predpísala mi erdomed 250 mg a na noc codein 15mg. Kašeľ mi trochu ustupil, ale zase sa mi zdurila prava uzlina na krku a je na dotyk bolestivá a drazdi mi hrdlo znova na kasel. Mozem si nato prosim nieco este kupit?
Dobrý deň,
Ďakujeme za vašu otázku. Lymfatický systém má v organizme obrannú funkciu. Opuch lymfatických uzlín, ktorý častokrát sprevádza aj bolesť, sa zvyčajne vyskytuje ako následok bakteriálneho či vírusového ochorenia.
Vhodnou voľbou je
sprej Jox
, ktorý ničí celý rad choroboplodných zárodkov (baktérie, plesne, niektoré vírusy). Používa sa na dezinfekciu ústnej dutiny a hltana pri zápalových a infekčných ochoreniach. Dávkovanie je 1-3 vstreknutia 2-4x denne do zadnej časti ústnej dutiny. Medzi jednotlivými aplikáciami musí byť odstup minimálne 4 hodiny. Po každom použití spreju je nevyhnutné nejesť a nepiť aspoň 20 minút.Tento liek však nie je vhodný pre pacientov so zvýšenou funkciou štítnej žľazy a dekompenzovanou srdcovou insuficienciou.
Vo forme spreju je tiež liek
Stopangin
, dezinfekčný prípravok ústnej dutiny a hltanu pri zápalových a infekčných ochoreniach s miernym anestetickým účinkom. Aplikuje sa 2-3x denne 2 vstreky.
Na bolestivé uzliny si môžete prikladať aj teplé vlhké obklady.
Ak sa príznaky ochorenia do 3 dní nezlepšia, prípadne sa objaví horúčka či iné ťažkosti, je nevyhnutné opätovne kontaktovať lekára.
Prajem skoré uzdravenie.
S pozdravom
Mgr. Tamara Jakúbeková